2014 માં ભારતીય જનતા પાર્ટી અને નરેન્દ્ર મોદીએ ઘણા વચનો આપ્યા હતા. એક તરફ વિકાસની વાત હતી તો બીજી તરફ હિંદુત્વનો પણ સહારો હતો. ભાજપના લોકો પણ એ માને છે કે રામ મંદિર જેવા મામલે નરમ વલણથી હિંદુત્વના નામે તેમને મળનારા મત જઈ શકે છે. એવામાં આ મુદ્દે આક્રમકતા, તે મતોને રોકવાની કોશિશ હોઈ શકે જેમણે ભાજપને હિંદુત્વના મુદ્દે મત આપ્યા. આક્રમક વલણથી મતદારોની નારાજગી ઘટાડવાની આ એક કોશિશ છે.